Täna saates - USA ründas Süüriat
mitmete hukkunutega gaasirünnaku pärast.
Rünnak suunati Bashar al-Assadi valitsuse vastu.
Lisaks - "Kaasus Kristuse kasuks". Ta oli paadunud ateist.
Kui naine usklikuks sai, pidi mees kõike uuesti kaaluma.
Ja - Euroopa jumalatuim riik ja jutlustajate surnuaed.
Koguduste istutaja Islandil ei anna alla.
KRISTLIKU MAAILMA UUDISED
Tere. Olen Jessica Chacko. George ja Wendy on tööreisil.
President Trump tegi selgeks,
et ei aktsepteeri gaasirelvade kasutust tsiviilelanike vastu Süürias.
Ta palub abi teistelt maadelt, et tapatalgud lõpeksid.
Paljud riigid kiitsid rünnakud heaks. Venemaa ja veel mõned kritiseerisid.
Jätkab Charlene Aaron.
USA tulistas Süüriasse 59 Tomahawki raketti kahelt sõjalaevalt
vastuseks gaasirünnakule, mis tappis kümneid tsiviilelanikke.
Täna õhtul andsin käsu
sõjaliseks täppisrünnakuks Süüria õhubaasile,
kust keemiarünnak lähtus.
Trump ütles Mar-a-Lagros, et pole kahtlustki,
et Süüria president Assad ei vastutanud
illegaalse sariingaasirünnaku kasutamise eest oma rahva vastu.
Fotod mürgi tõttu kannatavatest lastest olid Trumpi tõsiselt šokeerinud.
Isegi ilusaid beebisid
oli julmalt mõrvatud selles äärmiselt toores rünnakus.
Ükski Jumala laps ei peaks niimoodi kannatama.
Ametnike väitel oli sihtmärgiks lennubaas,
kust oli tehtud gaasirünnak teisipäeval 7.04.
Gaas tappis üle 70 inimese.
Rünnak sai nii toetust kui kriitikat vabariiklastelt ja demokraatidelt.
Vabariiklastest senaatorid McCain ja Graham kiitsid otsust:
"Imetleme rünnaku sooritanud USA vägede osutatud
osavust ja professionaalsust.
Armeeülema käsul saatsid nad tähtsa sõnumi,
et USA ei vaata enam pealt, kui Assad Putini Venemaa toetusel
süütuid süürlasi gaasirelvade ja tünnipommidega mõrvab."
Vabariiklasest senaator Rand Paul säutsus: "Mõistame kõik hukka
julmused Süürias, kuid rünnak polnud suunatud USA vastu."
Osa demokraate toetas otsust.
Osa ütles, et tulevikus peab Trump Kongressiga konsulteerima.
Kreml mõistis rünnaku hukka kui agressiooni suveräänse riigi vastu
ja rahvusvahelise õiguse rikkumise.
USA Kaitseministeeriumi sõnul teavitati Venemaad rünnakust.
Trump õhutas Jumalalt tarkust paluma
ja maailma sõja lõpetamiseks Süürias koostööd tegema.
Kutsun tsiviliseeritud rahvaid meiega ühinema
otsima lõppu tapatalgutele ja verevalamisele Süürias
ning terrorismile selle kõigis liikides ja vormides.
Charlene Aaron, CBN News
Tere tulemast väliskorrespondent Gary Lane! - Rõõm siin viibida.
USA sekkus Süüria kodusõtta. Mis tulemused sellel on?
See on juba praegu Süüria presidenti mõjutanud.
Ta teab, et Trumpil on tõsi taga.
Ta kindlasti väldib millegi tegemist, mis viiks järgmise sarnase rünnakuni.
Rünnak mõjutab ka USA vaenlasi ja vastaseid.
Venemaa ja muidugi Iraan mõistsid rünnaku hukka.
USA liitlased toetasid Trumpi otsust.
Riigid võivad ühineda Assadi kukutamiseks
või talle survet avaldada mingi lahenduse leidmiseks.
President Trump viitas oma kõnes tugevalt usule. Kuulame.
Teisipäeval, 7.04. tegi Süüria diktaator Bashar al-Assad
kohutava keemiarelvarünnaku
süütute tsiviilelanike vastu.
Ükski Jumala laps ei peaks niimoodi kannatama.
Palume Jumalalt tarkust,
kui kohtume väga problemaatilise maailma väljakutsega.
Palvetame haavatute ja hukkunute eest.
Head ööd! Jumal õnnistagu Ameerikat
ja kogu maailma. Aitäh.
Mida nende fraaside kasutamine president Trumpi kohta räägib?
Ta ütles, et ükski Jumala laps ei peaks niiviisi kannatama.
See räägib, et juhtum puudutas teda. Ta nägi fotosid. Ta ütles, et nägi neid.
Need puudutasid teda. Ta tundis moraalset kohust tegutseda.
See põhineb ilmselt tema juudi-kristlikul usul:
me ei saa pealt vaadata, kui kurjus valguse võidab.
Valgus peab võitma kurjuse. Ta tundis, et tal on kohus tegutseda.
Süüria kogudus on iidne, tuhandeid aastaid vana.
Kuidas sel keset sõda läheb?
Mitte eriti hästi. Kogudus on sandistatud.
Paljud kristlased on lahkunud. Süürias on hävitatud kirikuid.
ISIS ja teised militandid on tapnud kristlasi.
Alles on jäänuk. Nad vajavad meie palveid.
Kas allesjäänud kogudus suudab olla valguseks pimeduses, eriti praegu?
Mõned on jäänud. Tean vähemalt üht kogudust Aleppos.
Nad on jaganud toitu nii kristlastele kui moslemitele.
Pakkunud peavarju ja riideid. Aidanud ja jaganud evangeeliumi.
See on hea. Nad usuvad, et suudavad pimeduses valguseks olla
Teise teema juurde -
Egiptuse president kohtus hiljuti Trumpiga Washingtonis.
Egiptuse koptid jälgisid kohtumist pingsalt. Miks?
Kahel põhjusel. Nad tahaksid, et sarnaselt Egiptusega
määratleks Trump Moslemi- vennaskonna terrorirühmituseks.
Seda ei juhtunu. Vähemalt veel mitte.
Teiseks lootsid nad, et al-Sisile avaldatakse survet
kristlastele rohkem abi andma. Kristlasi kiusatakse seal endiselt taga.
Ka seda ei juhtunud. Ehk näeme seda Kongressilt.
Jätkame nende eest palvetamist. Aitäh, Gary Lane.
Järgmiseks - Lee Strobel räägib uuest filmist,
mis põhineb tema bestselleril "Kaasus Kristuse kasuks".
CBN pääses ainsana filmivõtteid jälgima.
Aastate eest sai mu isa suure ilmutuse:
kui Jeesus on Jumal, siis kõik, mis Ta ütleb, on universumi seadus.
See puudutab kõiki: kristlasi ja mittekristlasi.
Vaimsed seadused olid aluseks menuraamatule The Secret Kingdom
Pat Robertson õpetab selles, kuidas töötab Jumala kuningriik,
millised põhimõtted toovad erandlikku kasvu ja arengut
ning millised on majanduse, tervise ja suhete võtmed ja palju muud.
Kogusime õpetused DVD-le.
Sellelt leiab ka minu õpetuse The Law of Expectation,
mis sai inspiratsiooni isa raamatust.
Võid luua sellise tuleviku, mida ootad,
lihtsalt usu läbi.
Need kaks õpetust on nüüd ühel DVD-l.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Lee Strobel oli ateist ja veendunud usuvastane.
Siis sai tema abikaasast kristlane.
Lee alustas kaheaastast uurimust, tõestamaks,
et naise usk on väljamõeldis.
Ta ei osanud aimata, kuhu tema uurimus välja jõuab.
Efrem Graham räägib filmiks saanud biograafiast.
Ma ei tahtnud Jumala olemasolu, sest ei tahtnud kellegi ees vastutada.
Miljonid on lugenud Lee Strobeli "Kaasust Kristuse kasuks".
Nüüd on sellest tehtud film.
Olen kogu ajakirjanikukarjääri vältel tõde välja selgitanud.
Siis esitles abikaasa mulle mu elu suurimat lugu.
Ma ei kaota oma peret millelegi, millega ma arutleda ei saa.
See, mis edasi juhtus, muutis mind igaveseks.
Näha oma elu kinolinal,
mitte üksnes juhuslikke asju, vaid tundelisi hetki,
häid, halbu ja inetuid,
konflikti ajast, kui Leslie sai usklikuks ja mina olin veel ateist,
vaidlusi - seda oli raske vaadata.
Ühes stseenis vaidleb Lee isaga
oma koolilõpuaktuse eelõhtul.
Pärast tüli tuli Lee meile ja rääkis sellest.
Nüüd nägin seda esimest korda.
Kuidas saab rääkida ülestõusmise tõenditest?
Evangeeliumid on täis vastuolusid. - Tühi haud põhineb tõenditel.
Strobelid elasid tuulises Chicagos.
Filmivõtted toimusid Atlanta kandis, nn Lõuna Hollywoodis.
Meie kaamerad pääsesid ainsana võttepaika,
lavastatud Chicago Tribune'i toimetusse,
kus uuriv ajakirjanik Lee hakkas usku uurima.
Tahad siis oma naist tagasi. Alati ei saa kõike, mida tahad.
Lõpeta minu, kiriku ja Jumala süüdistamine. Tee oma tööd.
Kogu tõendusmaterjali, jälgi fakte ja kirjuta lugu.
Lee rollis on Mike Vogel.
Ta vestles meiega võtete vahel 1970.-1980. aastate rõivais.
Siin olen Lee Strobel 1970. a-te riietes.
On vahva olnud. Näitlejana on lahe niimoodi muutuda.
See aitab rolli sisse elada.
Lee muutus algab päevast,
kui naine armub teise: Jeesusesse.
Kallis!
Köhi! Köhi!
Ta köhib. Pole hullu.
Hinga! - Suur aitäh.
Ma ei tea, kuidas tänada. Suur tänu!
Pole tänu väärt! Olen medõde. Tüdrukuga on kõik korras.
Küll vedas!
See polnud vedamine, vaid Jeesus.
Pidime mujale sööma minema. Miski käskis meil siia tulla.
Lesliest sai usklik. Lee pidas seda maailma lõpuks.
See oli pomm. Lee oli äärmiselt radikaalne ateist.
Ei mingit sümpaatiat kiriku ega kristluse suhtes.
Naine teatas, et on nüüd kristlane.
Kui Leslie ütles, et sai kristlaseks,
meenus esimesena 'abielulahutus'.
Ma ei tahtnud olla abielus kristlasega. Olin ateist.
Arvasin, et kristlus põhineb soovkujutlemal, legendil,
mütoloogial või väljamõeldisel.
Ma ei tahtnud, et temast mingi usuhull saab.
Tahtsin seda Lesliet, kellega olin abiellunud.
Mõtlesin: "Kõnnin minema".
Ta ei läinud, vaid alustas uurimust.
Jeesuse ristilöömine on antiigi tõendatumaid juhtumeid.
Keegi pole kunagi tõestatult ristilöömisest eluga pääsenud.
Viimane nael kirstus, sõna otseses mõttes, on see.
Kui sõdurid lõid odaga Jeesuse ribide vahele, mis välja tuli?
Verd ja vett. See on kirjeldus lämbumissurma tekitatud
perikardiaalne efusioon. Seda ei saa keegi teeselda.
Vastuseks sinu küsimusele: minu meditsiiniline hinnang on,
et Jeesus Kristus suri ristil.
Teadusest tähtsamana juhtis Lee naise süda Lee vastuste juurde.
Naine palvetas visalt, kuni meeski leidis Jumala.
Positiivsed muutused Leslie iseloomus ja väärtustes
olid veenvad ja atraktiivsed.
Meile eelnenud põlvkondade ajal surus apologeetika kriitiku nurka
ja avas tema pihta automaadist vastusevalangu.
See ei tööta enam. Tähtsaim on lugu, suhe, dialoog
ja teise kingadesse astumine.
Filmi tuumaks on armastuslugu. See tõmbas mind.
Mulle meeldis, et usule läheneti ausalt.
Mängus on ka abielupaari tunded,
kelle lahutas naise usk
ja kes taasühines, kui mees sama usu leidis.
Armastuslugu, mis tõstatab raskeid küsimusi.
Ilma Jeesuse ülestõusmiseta on see kaardimaja.
Vastuseid ei kardeta.
Efrem Graham, Atlanta
Koguduseistutaja riigis, mis on üks maailma kaunemaid.
Miks riik evangeeliumile nii kõvasti vastu paneb? Saame kohe teada.
Need on printsiibid kogu maailmale. Nagu näiteks gravitatsioon.
Sellised on ka Jumala kuningriigi printsiibid.
Kuningriigis on kõike, mida tahame - tervist, rahalist õnnistust,
abieluõnne ja edu töös.
Ennekõike on seal juurdepääs Jumalale.
Kuidas me sinna jõuame?
Telli õpetussari The Secret Kingdom ja The Law of Expectation.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
"Euroopa jumalatuim riik" ja "jutlustaja surnuaed".
Nii on nimetatud Islandit, karmi Põhja-Atlandi saart.
Islandil elab ca 300 000 inimest ja seal on vaid viis elavat kogudust.
Veelgi veidram - enamik elanikke on väidetavalt kristlased.
Vestlesn koguduseistutaja ja pastori Gunnar Gunnarssoniga vastuolust
ja koguduse elust Islandil.
Kuidas saab riik, mis väidab, et 85 % selle elanikest on kristlased,
olla samas ateistlikeimate riikide seas 6. kohal? Kõlab vastuoluliselt.
See johtub peamiselt seadusest, mis määras,
et sünnihetkel märgitakse laps paberites vaikimisi kristlaseks.
Kui vanemad kuulusid riigikirikusse,
registreeriti lapski automaatselt kirikusse.
85 protsenti on üsna kõrge.
Sellepärast, et inimesed niiöelda sünnivad kirikusse, mitte ei astu sinna
ja neid peetakse vaikimisi kristlasteks. Siin on palju nime poolest kristlasi.
Sulle on öeldud, et Island on jutlustajate surnuaed.
Jõulised sõnad. Miks on seal nii raske evangeeliumi kuulutada?
Mõtleme, et meil on kõik korras. See on kaunis surnuaed.
Kaunis maa. Hea maa, kus elada. Kuid rahvas on kuidagi apaatne.
Olen palunud tagasisidet välismaistelt misjonitiimidelt.
Rahvas pole vaenulik, pigem ükskõikne.
Mõeldakse relativistlikult:
"Sinu puhul see töötab. Tore, aga mina ei vaja Jeesust."
Jeesusele öeldakse ei, teadmata, kes Ta on ja mis Piibel Temast räägib.
Kuidas on seal võimalik inimesi Kristusele võita? Paras väljakutse vist.
Kui mind peetakse mingiks eksperdiks,
siis on olukord kurb. Õpime hetkel katse ja eksituse meetodil.
Meie kultuuris on tähtis koht kunstil. Kasutame evangeliseerimises seda.
Näeme üha selgemalt, et tavapärane evangeliseerimine ei tööta.
Oleme 2,5 aastat käinud tänaval traktaate jagamas.
Leidsime, et olime välistiimide toomiseks palju raha kulutanud,
kuid ükski inimene polnud usklikuks saanud või kirikusse tulnud.
Kuidas on teie kogudus viimastel aastatel kasvanud
tänu uutele meetoditele ja tulemuste analüüsimisele?
Tegime oma evangeliseerimisstrateegia ümber.
Keskendusime kohalikele ja varustame neid teenimistööks
ning argielus evangeeliumi jagama.
Tundub, et need, kes meil koguduses on, on seal seetõttu,
et inimesed on ustavalt sõpradele evangeeliumi jaganud
ja kahtlustest avameelselt vestelnud.
Meil koguneb väikegrupp, mis on mõeldud eriti neile,
kes tahavad usu kohta küsida.
Väikegrupis ja jumalateenistustel käib regulaarselt ateiste,
kes pole veel valmis poolt vahetama. Küsin neilt seda pea iga pühapäev.
"Kas tunnistad Kristuse oma Issandaks?"
See on Jumala töö. Seda on võimatu lõplikult seletada.
Me pole megakoguds. Ma ei taha sellist muljet jätta.
Meie pühapäevastel teenistustel on keskmiselt 50 inimest.
Kuid Jumal teeb tööd.
Riigis, kus kogudustes pole niigi palju käijaid kui meil,
on see meile ime. Loodame ja palvetame, et Jumal jätkab tööd.
Mõned inimesed tulevad usule.
Jätkame kündmist. Loodame, et meie lapsed ja lapselapsed
saavad lõigata meie külvatud seemnetest.
Külvame ustavalt, hoolimata sellest, mida meie silmad näevad.
Jagame evangeeliumi ja hoiame kinni Jumala tõenditest.
Püüame olla armulised nagu Kristuski oli.
Gunnar on teinud dokfilmi koguduste istutamisest Islandil.
Seda näeb meie kodulehel aadressil cbnnews.com
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus sisaldab mänge, videoid
vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
MIDA SÜGAVAM PIMEDUS
SEDA KIRKAM VALGUS
ESITLEME:
FAITHWIRE
MUUDA PERSPEKTIIVI
Aastakümneid on terminiga 'põlvkondadevaheline lõhe' kirjeldatud,
kuidas noored ja vanemad maailma erinevalt näevad.
Erinevusi on kultuuris, poliitikas ja inimsuhetes,
ning ka suhtumises Iisraeli. Chris Mitchell räägib,
et seetõttu tutvustab üks ühendus Piiblimaad noortele pastoritele.
Noored pastorid tutvuvad esimestel reisidel Iisraeli maa ja ajalooga.
Iisraeli tuleb esitleda läbi uute prillide ja uuel moel.
Tuleb arendada selline süda. Seepärast on need reisid tähtsad.
Ühenduse Eagles Wings rajaja Robert Stearns usub, et meedia, ÜRO
ning boikoteerimist, sanktsioone ja divesteerimist nõudvad liikumised
esitlevad Iisraeli liiga tihti lurjusena.
Pinnapealsel esmapilgul
esitletakse Iisraeli liiga tihti Koljatina ja palestiinlasi Taavetina.
Seepärast on tähtis tulla siia ja mõista kohapealset tegelikkust.
See tähendab Iisraeli nägemist pealkirjade ja muu lärmi taga.
Mõned ütlevad: "Ma ei tea, mida uskuda. Pean seda ise nägema."
Siin näeb tõde. Lood kontakte ja vestled inimestega.
Saad teada, mis siin toimub.
Noori täiskasvanuid motiveerib ühiskondlik õiglus.
Neil oli vaja teavet juutide nägemuse kohta konfliktist.
Oleme juudi rahvaga otsekui nende teekonnal kaasas.
Võime öelda: "Seisan Iisraeli kõrval. Muud võimalust pole."
Seda tajub alles siin.
Pini Dunner, üks USA juhtivaid noori rabisid,
ühines evangeelsete pastoritega.
Usun, et nad mõistavad asja.
Mida rohkem juudid mõistavad, et neil on vendi ja sõpru
evangeelses maailmas ja tõusvas noorte täiskasvanute põlvkonnas,
seda paremini Iisraeli riigil läheb ja Messias võib saabuda.
Paljud tundsid, et on aeg Iisraeli tulla.
Õhutan kõiki tegema, mida iganes vaja,
mis iganes ohvreid on vaja tuua, millest iganes loobuda,
et nad võiksid siia tulla, sest see muudab elu.
See avas mu silmad täielikult Jumala plaanidele selle maa suhtes,
juudi rahva suhtes, kristlaste suhtes
ja partnerluse kohta, mis juba käib. Siin tehakse ajalugu.
Chris Mitchell, Jeruusalemm
Aitäh vaatamast! Järgmise nädalani! Jumal õnnistagu teid!
Tõlge: Monika Jaaguri